ປະທານປະເທດ ເຈືອງເຕີ໋ນຊາງ ພົບປະກັບປະທານພັກປະຕິວັດຕານຊານີ
ທ່ານເຈືອງເຕີ໋ນຊາງ ພົບປະກັບທ່ານປະທານພັກປະຕິວັດ
ຕານຊານີ Jakaya Mrisho Kikwete
(ພາບ: TTXVN)
ວັນທີ 10/3, ຢູ່ນະຄອນ Dar Es Salaam ທ່ານປະທານປະທານຫວຽດນາມ ເຈືອງເຕີ້ນຊາງພ້ອມດ້ວຍຄະນະໄດ້ໄປຢ້ຽມຢາມເຂດເສດຖະກິດພິເສດ Benjamin. ນະທີ່ນີ້, ທ່ານປະທານປະທານຫວຽດນາມ ເຈືອງເຕີ້ນຊາງໄດ້ຕີລາຄາສູງບັນດານະໂຍບາຍຍຸດທະສາດກ່ຽວກັບການ ພັດທະນາເສດຖະກິດຂອງຕານຊານີ ແລະ ຖືວ່າໃນໄລຍະເລີ່ມຕົ້ນ, ຕານຊານີໄດ້ບັນລຸຫຼາຍຜົນງານໃນການດຶງດູດແຫຼ່ງກຳລັງຈາກຕ່າງປະ ເທດ, ມີແຫຼ່ງສິນຄ້າເພື່ອສົງ່ອອກໄປຍັງບັນດາປະເທດໃກ້ຄຽງ.
ສ່ວນໃນການພົບປະກັບທ່ານປະທານພັກປະຕິວັດ ຕານຊານີ (CCM) Jakaya Mrisho Kikwete ໃນຕອນບ່າຍວັນທີ 09/03 (ຕາເວລາທ້ອງຖິ່ນ). ທ່ານປະທານປະເທດ ເຈືອງເຕີ໋ນຊາງ ໄດ້ຊົມເຊີຍໄຊຊະນະຂອງພັກ CCM ໃນການເລືອກຕັ້ງທົ່ວປະເທດເມື່ອເດືອນ 10/2015 ແລະ ແຈ້ງໃຫ້ຊາບໝາກຜົນກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 12 ຂອງພັກກອມມູນິດ ຫວຽດນາມ . ທ່ານປະທານປະເທດຂອບອົກຂອບໃຈຄວາມສະໜັບສະໜູນຂອງພັກ CCM, ລັດຖະບານ ແລະ ປະຊາຊົນ ຕານຊານີ ທີ່ສະຫງວນໃຫ້ ຫວຽດນາມ ໃນພາລະກິດຕໍ່ສູ້ປົດປ່ອຍປະເທດຊາດກ່ອນນີ້, ກໍ່ຄືໃນພາລະກິດກໍ່ສ້າງ ແລະ ປົກປັກຮັກສາປະເທດຊາດຄືປະຈຸບັນ ແລະ ຢືນຢັນວ່າ ຫວຽດນາມ ຍາມໃດກໍ່ຖືເປັນສຳຄັນການພົວພັນມິດຕະພາບທີ່ເປັນມູນເຊື້ອ, ການຮ່ວມມືຕ່າງຝ່າຍຕ່າງມີມີຜົນປະໂຫຍດກັບບັນດາປະເທດ ອາຟຣີກາ, ໃນນັ້ນມີ ຕານຊານີ ແມ່ນຄູ່ຮ່ວມມືສຳຄັນ. ທ່ານປະທານປະເທດ ເຈືອງເຕີ໋ນຊາງ ຢືນຢັນວ່າ: ເລື່ອງເພີ່ມທະວີການຮ່ວມມືລະຫວ່າງ 2 ປະເທດຈະຊ່ວຍຊຸກຍູ້ການຮ່ວມມືໃນບັນດາຂົງເຂດອື່ນໆຄື: ເສດຖະກິດ, ການຄ້າ, ການລົງທຶນ.
ສ່ວນທ່ານປະທານພັກປະຕິວັດ ຕານຊານີ (CCM) Jakaya Mrisho Kikwete ເນັ້ນໜັກວ່າ: ຕານຊານີ ປາດຖະໜາຢາກຮ່ຳຮຽນເອົາບົດຮຽນພັດທະນາຂອງ ຫວຽດນາມ; ພ້ອມທັງຖືວ່າ: ການຮ່ວມມືລະຫວ່າງ 2 ພັກຈະປະກອບສ່ວນສຳຄັນໃຫ້ການຊຸກຍູ້ການຮ່ວມມືລະຫວ່າງ 2 ລັດຖະບານ ຕານຊານີ - ຫວຽດນາມ ຢ່າງແໜ້ນແຟ້ນ.
ແລະ ກໍໃນຕອນຄ່ຳວັນທີ 9/3, ທ່ານປະທານປະທານຫວຽດນາມ ເຈືອງເຕີ້ນຊາງໄດ້ໃຫ້ການຕ້ອນຮັບທ່ານ Ali Mohamed Shein ຮອງປະທານາທິບໍດີຕານຊານີ ທັງເປັນປະທານາທິບໍດີເຂດເຄິ່ງປົກຄອງດ້ວຍຕົນເອງ Zanzibar. ທີ່ການຕ້ອນຮັບ, ທ່ານປະທານປະທານຫວຽດນາມ ເຈືອງເຕີ້ນຊາງຢືນຢັນວ່າ ຫວຽດນາມພ້ອມແລ້ວໃຫ້ການຮ່ວມມືກັບ Zanzibar ໃນບັນດາຂົງເຂດທີ່ 2 ຝ່າຍມີທ່າແຮງບົ່ມຊ້ອນ. ສ່ວນປະທານາທິບໍດີເຂດເຄິ່ງປົກຄອງດ້ວຍຕົນເອງ Zanzibar ໃຫ້ຮູ້ວ່າ ຕານຊານີເວົ້າລວມ ແລະ ເຂດເຄິ່ງປົກຄອງດ້ວຍຕົນເອງ Zanzibar ເວົ້າສະເພາະມີຄວາມຫວັງຢາກຖອດຖອນບົດຮຽນຈາກຫວຽດນາມໃນການຜະລິດເຂົ້າ, ຈັບຫາ, ລ້ຽງປູກສິນໃນນ້ຳ. Zanzibar ພ້ອມແລ້ວຕ້ອນຮັບບັນດາວິສາຫະກິດຫວຽດນາມເຂົ້າມາລົງທຶນຢູ່ປະເທດຕົນ.
(ແຫຼ່ງຄັດຈາກ VOV)